nb nds en es da da es da de fr nb sv sv da da da en en en en es en fr en en de en de en de en da pl en en nds sv en da da en da da de ja en zh da eo de en da da da da da da da da da da da da da da da da da da da da da da da da de da da da da da nb en da da da da da en da da da da da da da da es de de en de de nl da en de da de es en es pl ceb da en da da en en de de de en fr es en en de en fi en fr en en en es nb en en en da de en de de en sv sv en en da nb de da sv da sv en da es de de en de de nl en de da de es en es pl ceb da en da da en en de de de en fr es en en de en fi en fr en es nb en en en da de en de de en sv sv en en da nb de da sv da sv en da da da da ja en zh nb da da da da da da da sv da da da da da da da da da da en en da da en da da de ja en zh eo
Vi er Alexander & Victoria
Bag den danske rejseblog Nordombord gemmer sig to rejseglade veganere med lyst til at se hele verden.
Siden vi mødtes i 2010, har vi rejst så meget som muligt. Det har ført til, at vi i 2017 sprang ud i en livsstil som digitale nomader.
Vi har lavet Nordombord for at inspirere og guide rejsende til at opdage, udforske og nyde vores vidunderlige verden – på en ansvarlig og bæredygtig måde.
Her deler vi ud af vores erfaring med guider, videoer og rejseråd, så du kan rejse smartere.
Alle steder vi tager hen, leder vi efter landskaber, der tager vejret fra os. Her fra en hængekøje i Vietnam.
Vi fandt hinanden i begyndelsen af 2010 og har lige siden delt en kærlighed for nye kulturindtryk, skøn natur og spændende eventyr. Vores første ferie gik til Barcelona, og siden har vi besøgt over 30 lande sammen.
Vi har prøvet det meste: Fået bedbugs på hostels. Vandret i Nepals bjerge. Rejst gennem Mellemamerika i bus. Mødt orangutanger i Sumatras jungle. Set USA’s flotteste nationalparker. Boet på Bali. Kørt New Zealand tynd i autocamper. Overnattet på et femstjernet hotel i verdens flotteste lagune… Lidt af hvert, med andre ord.
I starten af vores fælles “rejsekarriere” handlede det for os om at rejse billigt og opleve lokalt. Det førte os verden rundt til et væld af vidundere.
Med tiden blev vi mere og mere interesserede i smukke naturoplevelser.
Og senere blev vi mere bevidste om bæredygtighed og begyndte at tage anderledes og alternative valg.
På flere længere rejser klarede vi os blandt andet udelukkende med håndbagage, og så spiste vi mindre og mindre kød.
Det udviklede sig til et valg om at leve helt vegansk i 2018, og vi har siden da solgt vores lejlighed, skilt os af med de fleste af vores ejendele og rejst endnu langsommere med et større fokus på både at have tid til at arbejde online og til at tage på spændende eventyr undervejs.
At leve som digitale nomader
Hvad er en digital nomade? tænker du måske.
Helt kort fortalt så er digitale nomader personer, som kan bruge digitale værktøjer til at udføre deres arbejde fra hele verden.
Vi har levet som digitale nomader siden 2017, hvor Victoria sagde sit job op hos Dyrenes Beskyttelse i København.
Alexander var allerede selvstændig fotograf og hjemmesidemager, så det tog han med sig, da vi fyldt med spænding drog til Asien.
Selvom vi var vante til at rejse til fjerne egne, var det nogle helt nye udfordringer, der opstod i vores nye livsstil.
Vi skulle blandt andet lære at balancere vores eventyrlyst med rent faktisk at arbejde – og det var lettere sagt end gjort!
Siden da har vi lært meget, og vi udvikler os stadig.
Her på Nordombord har vi skrevet en masse om, hvordan du selv kan blive digital nomade og få succes med det.
Du kan læse alle vores artikler om at være digital nomade her.
Dokumentarfilmen Shade Grown Coffee
Det er ekstremt vigtigt for os at passe ordentligt på planeten – både jorden, menneskerne og dyrene.
Kombineret med vores glæde ved god kaffe har det gjort, at vi har lavet en dokumentarfilm om bæredygtig kaffeproduktion, der hedder Shade Grown Coffee.
Filmen fik premiere på den internationale dokumentarfilmfestival CPH:DOX i marts 2020 og kan nu ses online på Vimeo.
Kig ind på filmens hjemmeside eller følg med på Instagram.
Læs mere: Historien om hvorfor vi har lavet en dokumentarfilm om bæredygtig kaffe – Rejsen fra idé og rundt om kloden til færdig film og aflyst verdenspremiere.
Plakaten til Shade Grown Coffee.
Alexanders første ferie gik til Thassos i Grækenland, inden han var fyldt et år, og fire år efter havde han også været i Tunesien, Egypten, Tyrkiet, Tyskland, Italien og på Cypern.
Han er halvt svensk og har brugt utallige somre i Sverige hos sine bedsteforældre.
Imponerende udsigter lokker altid Alexander med ud at rejse, og han definerer sig selv som en nysgerrig løbende madglad dyreven.
Alexander har været selvstændig siden 2014 som fotograf og filmskaber, og derudover designer han også hjemmesider.
Når han ikke sidder bag computeren, har han gennem årene både klatret, gået til atletik og styrketrænet. Nu løber han især lange ture i kuperede landskaber og kører på mountainbike og racercykel.
Som 1-årig kastede Victoria håndtegn på Gran Canaria, og få måneder efter hendes 3 års fødselsdag kom hun på sin første jordomrejse til Thailand, Indonesien, Australien, Fiji og USA.
Det der især får rejselysten til at boble er varmt vejr, tropiske palmer og smukke strande.
Og nå ja, så gør dyr hende absurd glad i låget!
Hun holder sig i form med yoga, kaffe og masser af smoothie bowls.
Victoria er uddannet i projektledelse og erhvervsøkonomi fra CBS og har tidligere arbejdet med at skrive om København og kultur for Politiken og som PA hos Dyrenes Beskyttelse.
Selv små krokodiller får Victoria til at smile. Her holder hun Rose, som vi mødte i en rehabiliteringszoo i Belize.
Lande vi har besøgt
Vi har rejst sammen i Nord- og Mellemamerika, Europa, Afrika, Asien og Oceanien. Få overblikket herunder.
USA (bl.a. New York, Californien og Utah)
USA (bl.a. New York, Californien og Utah)
Vil du med om bord?
Tilmeld dig vores nyhedsbrev og få de nyeste artikler med inspiration og rejseråd leveret direkte i indbakken ♡
Følg med på vores sociale medier
Om Alex & Victoria
Siden vi mødtes i 2010, har vi elsket at rejse. I dag lever vi som digitale nomader.
Nordombord er til for at inspirere og guide danske rejsende til at opdage, udforske og nyde vores vidunderlige verden – på en ansvarlig og bæredygtig måde.
Læs mere om os her.
Hvor længe skal man bo samme sted som digital nomade? (Vores erfaring & bedste tips)
Rejseguide til Seychellerne: Alt hvad du skal vide om drømmeturen til ø-paradiset
Hvor skal man bo på Seychellerne? De bedste hoteller på Mahé, Praslin & La Digue
Nordtyskland: 3 dage i Büsum ved Vadehavet & Bad Segeberg
Slesvig-Holsten rejseguide: Oplevelser og seværdigheder i den nordtyske delstat
Fuerteventura rejseguide: 21 bedste oplevelser og seværdigheder på den kanariske vulkanø
(Vis alle seneste artikler)
Hvad er minimalisme? Fordele ved en minimalistisk livsstil & 15 tips til at leve simpelt
Hvad har vi i kameratasken? Det bedste udstyr til foto og video på rejsen
26 måder du kan tjene penge online som digital nomade
Stor madguide til Malmø i Sverige: De bedste restauranter og caféer
Rejseguide til Møn: 10 bedste oplevelser og seværdigheder
14 eksperttips til at finde de billigste flybilletter